钦定古今图书集成/历象汇编/历法典/第083卷 > 隋
## 钦定古今图书集成/历象汇编/历法典/第083卷 > 隋

### 文帝开皇 年作盖天图

按《隋书文帝本纪》，不载。　按《天文志》，晋侍中刘智云：
“颛顼造浑仪，黄帝为盖天。”然此二器，皆古之所制，但
传说义者，失其用耳。昔者圣王正历明时，作圆盖以
图列宿，极在其中，回之以观天象。分三百六十五度
四分度之一，以定日数。日行于星纪，转回右行，故圆
规之以为日行道，欲明其四时所在。故于春也则以
青“为道；于夏也则以赤为道；于秋也则以白为道；于
冬也则以黑为道；四季之末各十八日，则以黄为道。
盖图已定，仰观虽明，而未可正昏明，分昼夜，故作浑
仪以象天体。”今案：自开皇已后，天下一统，《灵台》以后
魏铁浑天仪测七曜盈缩，以盖图列星坐，分黄赤二
道，距二十八宿分度，而莫有更为浑象者矣。